Diari Oficial de la Generalitat Valenciana


Sumari del DOGV 7419, del 09-12-2014 (2014/11441)

RESOLUCIÓ de 3 de desembre de 2014, de la Direcció General d'Innovació, Ordenació i Política Lingüística, per la qual es resol l'assignació de recursos econòmics als centres de titularitat pública i la concessió d'ajudes econòmiques destinades als centres privats concertats autoritzats per a desenrotllar el projecte experimental de contracte-programa, subscrit entre els centres sostinguts amb fons públics i l'Administració educativa.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7419

Data del DOGV
:   09-12-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/11298


Data del document
:   03-12-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 3 de desembre de 2014, de la Direcció General d'Innovació, Ordenació i Política Lingüística, per la qual es resol l'assignació de recursos econòmics als centres de titularitat pública i la concessió d'ajudes econòmiques destinades als centres privats concertats autoritzats per a desenrotllar el projecte experimental de contracte-programa, subscrit entre els centres sostinguts amb fons públics i l'Administració educativa. [2014/11800]  
Per l'Orde 42/2014, de 3 de juny, de la Conselleria d'Educació, Cultura i Esport (DOCV 7289, 22.05.2013), es van establir els procediments per a l'autorització als centres sostinguts amb fons públics del projecte experimental de contracte-programa, subscrit entre estos centres i l'Administració educativa, en què s'inclou el desenrotllament de programes de compensació educativa.   
Per la Resolució de 15 de juliol de 2014, de la Direcció General d'Innovació, Ordenació i Política Lingüística (DOCV 7321, 21.07.2014), es resol la convocatòria per a autoritzar el projecte experimental de contracte-programa, subscrit entre els centres sostinguts amb fons públics i l'Administració educativa, en què s'inclou el desenrotllament de programes de compensació educativa.   
Per l'Orde 86/2014, de 5 de novembre, de la Conselleria d'Educació, Cultura i Esport (DOCV 7399, 10.11.2014), es van establir els procediments per a l'assignació de recursos econòmics als centres de titularitat pública i es van convocar les ajudes econòmiques destinades als centres privats concertats autoritzats per al desenrotllament del projecte experimental de contracte-programa, subscrit entre els centres i l'Administració educativa, en què s'inclou el desenrotllament de programes de compensació educativa.  
En la base quinta de l'Orde 86/2014, s'establix, en el punt 2, que la comissió avaluadora elaborarà la proposta d'assignació de recursos econòmics per als centres de titularitat pública, així com la proposta de les ajudes econòmiques a centres privats concertats. Respecte a l'assignació de recursos econòmics per als centres de titularitat pública, en la base sexta d'esta orde s'indica que la Comissió avaluadora valorarà els expedients presentats utilitzant els criteris de valoració establits en la seua base octava i assignarà l'import corresponent de forma proporcional a la puntuació obtinguda pels centres autoritzats, tenint en compte la disponibilitat pressupostària establida en l'orde. Així mateix, i respecte a la concessió d'ajudes per a els centres privats concertats, en la base sèptima de l'esmentada orde, s'indica que la comissió avaluadora valorarà els expedients presentats segons els criteris de valoració establits en la seua base octava i assignarà l'import de les ajudes tenint en compte la disponibilitat pressupostària establida en l'orde i segons els criteris establits al punt 2 de la base sèptima, de forma proporcional a la puntuació obtinguda pels centres autoritzats, sense poder superar la quantitat solicitada per estos.  
  
A més, en la base novena de l'Orde 86/2014, s'indica que el Servici d'Avaluació i Estudis, com a òrgan instructor del procediment, elevarà ambdós propostes de la comissió avaluadora a la directora general d'Innovació, Ordenació i Política Lingüística perquè resolga la convocatòria, per delegació de la consellera, i publicarà en el Diari Oficial de la Comunitat Valenciana la resolució en què constarà l'assignació de recursos econòmics per als centres de titularitat pública autoritzats per a l'aplicació del projecte experimental de contracte-programa, la concessió de les ajudes econòmiques destinades als centres de titularitat privada concertats autoritzats per a l'aplicació del projecte experimental de contracte-programa, així com els centres exclosos de la convocatòria.   
  
En l'exercici de les facultats delegades per la consellera d'Educació, Cultura i Esport en la disposició final primera de l'Orde 86/2014 i en virtut de les competències que li atribuïx el Decret 140/2014, de 5 de setembre del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, vista la proposta del Servici d'Avaluació i Estudis, esta Direcció General d'Innovació, Ordenació i Política Lingüística resol:   
  
Primer. Assignació de recursos econòmics i concessió de les subvencions  
1. Assignar els recursos econòmics, indicats en l'annex I, als centres públics autoritzats per a la posada en marxa del projecte experimental de contracte-programa.  
2. Concedir les ajudes econòmiques, segons es detallen en l'annex II, als centres de titularitat privada concertats que han sigut autoritzats per a la posada en marxa del projecte experimental de contracte-programa.  
3. Denegar les ajudes econòmiques dels centres privats concertats exclosos de la convocatòria, especificant els motius d'esta denegació en l'annex III.  
  
Segon. Finançament  
1. Per als centres públics se sufragaran les quantitats concedides, que ascendixen a 4.000.000 d'euros, amb càrrec al capítol II, aplicació pressupostària 09.48.39.872.49.3, de l'exercici pressupostari per a 2014.  
  
2. Per als centres privats concertats, les quantitats concedides en concepte de subvenció se sufragaran amb càrrec al capítol IV, de la secció, servici i programa 79.01.09.404.77, del Pressupost de la Generalitat per al 2014, línia de subvenció T0072000, que ascendixen a 160.000 euros, per a aquelles actuacions corresponents a programes de compensació educativa, i línia de subvenció T7857, que ascendixen a 494.800 euros per a ajudes per al finançament als centres que desenrotllen programes per a la reducció de l'abandonament escolar i increment de l'èxit, incorporats al seu contracte-programa.   
  
Tercer. Pagament de les ajudes i justificació de gastos per a els centres privats concertats  
1. Els centres privats concertats rebran directament les corresponents ajudes a l'alumnat beneficiari dels programes de compensació educativa de la línia T0072000, a fi de finançar els gastos de funcionament necessaris per a dur a terme les actuacions de compensació educativa que s'impartix a este alumnat.   
2. El pagament de les ajudes a centres privats concertats quedarà condicionat al compliment de les obligacions i a la justificació, per part dels beneficiaris, segons el que s'ha indicat en les bases deu i onze de l'Orde 86/2014, abans referida.  
3. La justificació d'estes ajudes en la Direcció General d'Innovació, Ordenació i Política Lingüística haurà de presentar-se amb la documentació original o fotocòpia compulsada junt amb els annexos IV,V, VI i VII, convenientment omplits, fins al 15 de desembre de 2014, i en tot cas, amb anterioritat a la data de tancament de l'exercici econòmic que determine la Conselleria d'Hisenda i Administració Pública. Les compulses de les fotocòpies seran efectuades pels registres que hagen de remetre la documentació, sempre que este registre pertanga a l'Administració General de l'Estat o a qualsevol administració de les comunitats autònomes, o a alguna de les entitats que integren l'administració local, si en este últim cas ha subscrit el corresponent conveni, d'acord amb els articles 38.4 apartats a i b i 38.5 de la Llei 30/1992, de Règim Jurídic de les Administracions Públiques i del Procediment Administratiu Comú, i amb l'article 6.3 del Decret 130/1998, de 8 de setembre, del Govern Valencià de registre d'entrada i eixida de solicituds, escrits, comunicacions i documents de l'Administració de la Generalitat Valenciana.  
  
4. Segons la base tretze, punt 1, de l'Orde 86/2014, els centres de règim públic no necessitaran aportar justificació addicional de gastos per al pagament de la dotació econòmica que es concedix en l'annex I de la present resolució. La dita justificació es realitzarà pel procediment ordinari de justificació anual de gastos, tal com establix el punt 2 de l'esmentada base.  
  
Quart. Producció d'efectes  
La present resolució produirà efectes l'endemà de la seua publicació en el Diari Oficial de la Comunitat Valenciana.  
Contra esta resolució, que no esgota la via administrativa, els centres de titularitat privada concertats podran interposar un recurs d'alçada davant de la Secretaria Autonòmica d'Educació en el termini d'un mes, a comptar de l'endemà de la seua firma. Tot això, de conformitat amb el que disposen els articles 107, 114 i 115 de la Llei 30/1992, del Règim Jurídic de les Administracions Públiques i del Procediment Administratiu Comú.  
  
València, 3 de desembre de 2014.- La directora general d'Innovació, Ordenació i Política Lingüística: Beatriz Gascó Enríquez.